09/09/2021 | Administración LocalMunicipal
Porto do Son
Aprobación definitiva da Ordenanza pola que se establecen as bases reguladoras para o outorgamento de becas para deportistas individuais do Concello de Porto do Son

ANUNCIO Aprobación definitiva da Ordenanza pola que se establecen as bases reguladoras para o outorgamento de becas para deportistas individuais do Concello de Porto do Son Unha vez transcorrido o período de tempo marcado no artigo 49 da Lei 7/1985, do 2 de abril, sen que se presentaran reclamacións, reparos ou observacións á aprobación inicial da ordenanza reguladora das subvencións a deportistas individuais do Concello de Porto do Son (BOP n.º 136, do 21/07/2021) elévase a definitivo o acordo ata entón provisional, de tal xeito que a citada ordenanza queda redactada co seguinte teor: “ORDENANZA POLA QUE SE ESTABLECEN AS BASES REGULADORAS DAS BECAS PARA DEPORTISTAS INDIVIDUAIS DO CONCELLO DE PORTO DO SON 1. Obxecto da subvención. A presente subvención ten como obxecto a concesión de becas a deportistas Sonenses, que pertenzan ou non a entidades deportivas do Concello, e que destacaran na súa faceta competitiva durante o ano fixado na convocatoria, co obxectivo de apoiar e fomentar a práctica e o rendemento deportivo. Establécense tres liñas de subvención: As liñas son incompatibles entre sí, de xeito que as persoas solicitantes deberán optar na súa solicitude por unha ou outra modalidade.2. Requisitos das persoas beneficiarias. Poderán solicitar becas as persoas que cumpran os seguintes requisitos: – Ter condición de deportista na práctica dalgún deporte olímpico ou paralímpico (aínda que atendendo á especial importancia dun feito deportivo poderá valorarse a inclusión nestas bolsas de deportistas practicantes de deportes non olímpicos). – Estar empadroado no Concello de Porto do Son, cunha antigüidade mínima de tres anos dende a data da publicación do extracto da convocatoria no Boletín Oficial da Provincia (BOP). – Ter licenza federativa en vigor no momento de realizar a solicitude de beca, expedida pola Federación Deportiva correspondente. – Estar ao corrente das obrigas fiscais co Concello de Porto do Son, así como das obrigas tributarias e coa Seguridade Social e non ser debedor por resolución de procedencia de reintegro. No caso dos menores de idade a obriga virá referida aos seus titores legais. Non poderán obter a condición de persoa beneficiaria das becas previstas nestas bases as persoas nas que concorren algunha das circunstancias establecidas no artigo 13.2 da Lei 38/2003, do 17 de novembro, Xeral de Subvencións (LXS). 3. Procedemento de concesión. O procedemento para a concesión destas subvencións será o de concorrencia competitiva.4. Prazo e presentación de solicitudes. As solicitudes formalizaranse en modelo normalizado que se achegará como anexo I na convocatoria respectiva e presentaranse a través do Rexistro xeral do Concello de Porto do Son ou no Rexistro da Sede Electrónica por calquera dos medios previstos no Art.16.4 da Lei 39/2015, do 1 de outubro, do procedemento administrativo común das administracións públicas, durante un prazo de 10 días, a contar dende o día seguinte ao da publicación da convocatoria no BOP. Xunto coa solicitude de subvención para calquera dos tres programas presentarase a seguinte documentación, sen prexuízo doutra documentación que no seu caso, figure no modelo normalizado que se achegará como anexo na convocatoria: – Fotocopia do Documento Nacional de Identidade do solicitante, en caso de ser menor de idade tamén de ambos país. – Certificado de empadroamento histórico. – Fotocopia compulsada da licenza federativa correspondente ao ano a valorar na convocatoria. – Fotocopia compulsada da licenza, ou certificado de ter licenza en vigor no momento de realizar a solicitude de beca, expedido pola Federación correspondente. – Certificación bancaria orixinal da conta corrente na que desexen que se lles ingrese o importe da achega, no caso de que se conceda. – Declaración xurada de estar ao corrente coas obrigas fiscais co Concello de porto do Son, así como das obrigas tributarias coa Seguridade Social e non ser debedor por resolución de procedencia de reintegro. No caso de menores de idade a declaración deberá ir asinada polos titores legais. – Declaración de outras subvencións percibidas no seu caso. – Modelo normalizado que se achegará como anexo II “Competicións a valorar” na convocatoria respectiva. – Currículo deportivo, expedido polo Clube ou Federación correspondente, referido ao ano a valorar, e anteriores no suposto de ter sido medallista galego, nacional ou internacional, para ser valorado no apartado palmarés.5. Criterios de valoración. A avaliación das solicitudes para os dous programas realizarase pola Concellería de Deportes atendendo aos seguintes criterios (non serán obxecto de valoración aquelas actividades nas que se incorrera en dopaxe e fora declarado como tal o mesmo): 1. PALMARÉS. –Valórase unicamente o mellor resultado acadado, na anualidade a valorar (en cada ámbito), polo deportista atendendo ao seguinte baremo: Ámbito rexional (campionatos oficiais):  Clasificados/as 3.º posto: 3 puntos.  Clasificados/as 2.º posto: 4 puntos.  Clasificados/as 1.º posto: 5 puntos. Categoría nacional (campionatos oficias):  Clasificados/as do 4.º ao 12.º posto: 4 puntos.  Clasificados/as 3.º posto: 6 puntos.  Clasificados/as 2.º posto: 7 puntos.  Clasificados/as 1.º posto: 8 puntos. Categoría europea (campionatos oficiais):  Clasificados/as do 4.º ao 12.º posto: 15 puntos.  Clasificados/as 3.º posto: 20 puntos.  Clasificados/as 2.º posto: 25 puntos.  Clasificados/as 1.º posto: 30 puntos. Categoría mundial (campionatos oficiais):  Clasificados/as do 4.º ao 12.º posto: 20 puntos.  Clasificados/as 3.º posto: 25 puntos.  Clasificados/as 2.º posto: 30 puntos.  Clasificados/as 1.º posto: 35 puntos. Categoría olímpica (Olimpíadas):  Ouro olímpico: 100 puntos.  Prata olímpica: 80 puntos.  Bronce olímpico: 70 puntos.  Ter a condición de olímpico: 50 puntos. (Entendese ter condición de olímpico, ter participado na olimpíada anterior a convocatoria en curso). Só puntuaranse os resultados obtidos de forma individual nos campionatos individuais ou parella (cando non hai disciplina individual) da súa disciplina deportiva (voleipraia, padel, natación sincronizada, deportes adaptados cando se necesita guían, etc.). Os campionatos oficiais referidos anteriormente serán o galego/autonómico, nacional, europeo e mundial da disciplina, así como xogos olímpicos/paralímpicos. Outros campionatos oficiais que se presenten poderán ser puntuados ou non a xuízo da comisión avaliadora. Para que as competicións se valoren, a solicitude deberá ir acompañada dun informe do club ou federación correspondente indicando a importancia de dita competición para ser tomada en conta pola comisión avaliadora.2. CONTINUIDADE. –Valoración en función dos anos de práctica dos/as deportistas, éxitos pasados e mantemento do/a deportista na alta competición nos seus respectivos deportes e categorías:  Por acadar mínimo un 3.º posto en campionato galego durante tres ou máis anos: 3 puntos.  Por acadar mínimo un 3.º posto en campionato galego durante dous: 2 puntos.  Por acadar mínimo un 3.º posto en campionato galego durante un ano: 1 punto.  Por acadar mínimo un 3.º posto en campionato de España durante 3 ou mais anos: 4 puntos.  Por acadar mínimo un 3.º posto en campionato de España durante 2 anos: 3 puntos.  Por acadar mínimo un 3.º posto en campionato de España durante 1 ano: 2 puntos.  Por acadar mínimo un 3.º posto no campionato de Europa durante 3 anos ou mais:5 puntos.  Por acadar mínimo un 3.º posto no campionato de Europa durante 2 anos: 4 puntos.  Por acadar mínimo un 3.º r posto no campionato de Europa durante un ano: 3 puntos.  Por acadar mínimo un 3.º posto no campionato do mundo durante 3 anos ou mais:10 puntos.  Por acadar mínimo un 3.º posto no campionato do mundo durante 2 anos: 8 puntos.  Por acadar mínimo un 3.º posto no campionato do mundo durante 1 ano: 6 puntos.  Por ter participado nunhas olimpíadas/Paralimpíadas anteriormente: 15 puntos (se se perdeu a condición de olímpico/a). Para poder optar a estas axudas será requisito obrigatorio que os solicitantes reciban un mínimo de 3 puntos no apartado palmarés a valorar, e de 6 puntos no total. Poderanse realizar de oficio as actuacións que se estimen necesarias para a determinación, coñecemento e comprobación dos datos aportados polo deportista, en virtude dos cales se formulará a proposta de concesión de bolsas. Atendendo á especial importancia dun feito deportivo poderá valorarse a inclusión nestas bolsas de deportistas con calquera clase de discapacidade. Quedarán excluídos destas axudas todos os logros deportivos referentes á categoría de veteráns.6. Contía das axudas. A contía destinada a cada liña da subvencións, os criterios de reparto das mesmas e a contía máxima fixaranse anualmente con cada convocatoria.7. Compatibilidade da subvención. Estas subvencións serán compatibles con calquera outra subvención ou axuda para a mesma finalidade, procedente de calquera outra administración, ou de entes públicos ou privados.8. Órganos competentes para a instrución e resolución do procedemento e prazo para a notificación da resolución. A instrución do procedemento corresponderalle a un técnico da Concellería de Deportes, que analizará as solicitudes presentadas. Os posibles defectos na solicitude seranlles notificados as persoas interesadas, e daráselles un prazo de 10 días para emendar erros ou omisións. Transcorrido o dito prazo, se non se producise a emenda requirida, as peticións serán arquivadas sen máis trámites. Unha vez emitido o informe relativo ás solicitudes que compren os requisitos para poder ser persoas beneficiarias da subvención, trasladarase á comisión avaliadora. A comisión avaliadora estará composta polos seguintes membros: – Presidente: o concelleiro delegado da Área de Deportes, ou persoa en quen delegue. – Vogais: dous traballadores/as do departamento de deportes, designados polo/a concelleiro/a delegado/a. – Na comisión actuará como secretario/a, sen voto, un empregado/a público do Concello. A Comisión Avaliadora procederá ao exame das solicitudes presentadas conforme aos criterios de valoración establecidos nestas bases e emitirá informe sobre a concesión das becas. O órgano instrutor, á vista do expediente e do informe do órgano colexiado, formulará a proposta de concesión provisional debidamente motivada e deberá expresar a relación de solicitantes aos que se lle conceda axuda, ordenándoos en función da puntuación que tiveran obtido por aplicación dos criterios sinalados anteriormente, indicando o importe da axuda concedida e designará igualmente aos solicitantes suplentes, en orde de prioridade, e a relación de solicitudes desestimadas, se fose o caso, segundo se establece no artigo 25 da Lei 38/2003, do 17 de novembro, Xeral de Subvencións (LXS). A concesión provisional será aprobada pola Xunta de Goberno Local e publicada no Boletín Oficial da Provincia (BOP) da Coruña e mediante listado ao efecto na páxina web do Concello de Porto do Son (www.portodoson. gal), publicándose o número de rexistro de entrada da solicitude e o importe a percibir, concedendo 10 días hábiles dende o día seguinte ao da súa publicación no BOP para que as persoas beneficiarias comuniquen a súa aceptación ou no seu caso, para que efectúen as alegacións que consideren oportunas, sen que esta concesión provisional supoña a creación de dereito algún a favor do/a beneficiario/a proposto/a fronte á administración. Coa comunicación da aceptación, as persoas beneficiais deberán achegar en todo caso, unha declaración responsable aceptación de estar ao corrente no pagamento das súas obrigas fiscais co Concello de porto do Son, así como das obrigas tributarias e coa Seguridade e non ser debedor por resolución de procedencia de reintegro, o que poderá realizar por medio dunha declaración responsable, ao abeiro do artigo 31.7. e) da Lei 9/2007 de Subvencións de Galicia (LSG). No caso de presentarse alegacións, estas serán analizadas pola comisión avaliadora que emitirá o seu informe. Á vista do informe da comisión avaliadora e da proposta do órgano instrutor, a Xunta de Goberno acordará a concesión definitiva que será publicada no BOP e a través da Base de Datos Nacional de Subvencións (BDNS) e mediante listado ao efecto na páxina web do Concello de Porto do Son (www.portodoson. gal), publicándose o número de rexistro de entrada da solicitude e o importe a percibir. O prazo máximo para resolver o procedemento non poderá exceder de dous meses contado dende a finalización do prazo de presentación de solicitudes. O transcurso do dito prazo sen resolución expresa implicará a desestimación da solicitude. Contra as resolucións administrativas que se adopten na execución deste procedemento poderá interpoñerse, potestativamente, recurso de reposición perante o mesmo órgano que as ditou no prazo dun mes dende a data de publicación da resolución. Enténdese desestimado o recurso se transcorrido o prazo dun mes dende a súa presentación no se obtivese resposta, podendo nese caso interpoñerse recurso contencioso administrativo nos termos da Lei 29/1998 reguladora da xurisdición contencioso administrativa.9. Xustificación e pagamento. Ao abeiro do previsto no artigo 28.9 da Lei 9/2007, do 13 de xuño, de subvencións de Galicia (LSG), as subvencións que se concedan en atención á concorrencia dunha determinada situación no perceptor non requirirán outra xustificación que a acreditación por calquera medio admisible en dereito da devandita situación previamente á concesión, sen prexuízo dos controis que tivesen podido establecerse para verificar a súa existencia. En consecuencia, nesta convocatoria non se esixirá a presentación dunha xustificación por parte dos beneficiarios. O pagamento efectuarase en todo caso despois da publicación da concesión definitiva e tras a aceptación de achega por parte do beneficiario, de acordo co previsto na base anterior, e de acreditar estar ao corrente no pagamento das súas obrigas fiscais co Concello de porto do Son, así como das obrigas tributarias e coa Seguridade e non ser debedor por resolución de procedencia de reintegro, o que poderá realizar por medio dunha declaración responsable, ao abeiro do artigo 31.7. e) da Lei 9/2007 de Subvencións de Galicia (LSG). 10. Obrigas das persoas beneficiarias. – Someterse á actividade de control do concello destinada a comprobar a veracidade dos actos consignados na documentación presentada, así como do cumprimento dos requisitos para a percepción da axuda e colaborar co concello nas ditas actuacións. – Adoptar as medidas de difusión e publicidade. – Comunicar calquera modificación das condicións tidas en conta para a concesión da subvencións. – Reintegrar os fondos percibidos nos supostos legalmente establecidos. – As restantes obrigas establecidas con carácter xeral na LSG, LXS.11. Reintegro das subvencións. Reintegraranse as cantidades percibidas, coa conseguinte esixencia de xuros de demora desde o aboamento da subvención ata a data na que se acorde a procedencia do reintegro, nos casos do artigo 37 da Lei 38/2003, do 17 de novembro, Xeral de Subvencións (LXS) referido á invalidez da resolución da concesión e nos supostos previstos con carácter xeral no dito artigo. O procedemento de reintegro rexerase polas disposicións xerais sobre procedementos administrativos contidas no título IV da Lei 39/2015, do 1 de outubro, do procedemento administrativo común das administracións públicas, coas especialidades da Lei 38/2003, do 17 de novembro, Xeral de Subvencións (LXS) e do Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de Subvencións.12. Réxime de infraccións e sancións. En canto ás infraccións e sancións en que poidan incorrer as persoas beneficiarias destas axudas e o procedemento para a súa imposición estarase ao disposto no título IV da Lei 38/2003, do 17 de novembro, Xeral de Subvencións (LXS) e do Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de Subvencións.13. Tratamento de datos de carácter persoal. Os datos persoais obtidos nos procedementos derivados destas bases serán tratados, na súa condición de responsable, polo concello de Porto do Son, baseándose no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán tratados e protexidos de acordo co previsto na Lei 39/2015, do 1 de outubro, do Procedemento Administrativo Común e na Lei Orgánica 3/2018, do 13 de decembro, de protección de datos persoais e garantía dos dereitos dixital. Disposición derrogatoria Esta ordenanza derroga a Ordenanza para o outorgamento de subvencións a deportistas do Concello de Porto do Son publicada o 01.12.2020 no Boletín Oficial da Provincia da Coruña núm.205. Disposición final Esta ordenanza, unha vez que sexa aprobada definitivamente polo Pleno da Corporación, publicarase integramente no Boletín Oficial da Provincia da Coruña, de conformidade co establecido no artigo 70.2 da Lei 7/1985, do 2 de abril, reguladora das bases de réxime local, e entrará en vigor transcorrido o prazo de quince días hábiles previsto no artigo 65.2 do citado texto legal.” Porto do Son, 3 de setembro de 2021. O alcalde-presidente Asdo.: José Luis Oujo Pouso